**EXAMEN DE PRIMARIAT**

**sesiunea 21 iunie – 21 iulie 2023**

Ministerul Sănătății organizează în perioada 21 iunie-21 iulie 2023, sesiune de examen pentru obținerea gradului de medic, medic dentist/stomatolog respectiv farmacist primar, pentru medicii, medicii dentiști/stomatologi și farmaciștii specialiști care îndeplinesc până la data de 31 decembrie 2023, vechimea de minimum 5 ani, efectuată cu normă întreagă, în specialitatea pentru care doresc să obțină gradul profesional.

**Înscrieri:**

Candidații vor depune sautransmite prin **servicii poștale sau curierat** dosarele pentru înscrierea la acest examen de grad profesional, la Direcțiile de Sănătate Publică Județene din centrele universitare: București, Cluj –Napoca, Craiova, Constanța, Iași, Oradea, Sibiu, Timișoara, Tîrgu Mureș, Arad, Brașov și Galați, în perioada **8 - 23 mai 2023, inclusiv**.

Pentru ministerele cu rețea medicală proprie, dosarele candidaților vor fi depuse sau transmise tot prin servicii poștale sau de curierat, direcțiilor medicale ale ministerelor cu rețea sanitară proprie, **în perioada** **8 - 23 mai 2023, inclusiv**.

Dosarele candidaților cu funcții didactice, ale angajaților cu funcții în cercetarea stiințifică medicală, ale candidaților cu activitate prestată în afara României, sau pentru recunoașterea/completarea activității prin efectuarea studiilor doctorale, precum și dosarele care au nevoie de alte aprobări special, vor fi depuse sau transmise prin servicii poștale sau de curierat, **în perioada** **8 - 23 mai 2023, inclusiv,** la Ministerului Sănătății, Direcția Politici de Resurse Umane în Sănătate, Direcția Politici de Resurse Umane în Sănătate, B-dul. N. Bălcescu nr. 17-19, sector 1, Bucureşti, cod: 010024.

 Candidații care se pot înscrie la Direcția de Sănătate Publică Județeană Constanța conform publicației, vor depune sau transmite dosarele prin servicii poștale sau de curierat la adresa din aleea Lăcrămioarei nr.1, Constanța .

**Documentele prevăzute în publicație la punctele 2 - 6, respectiv 8 și 13, vor fi prezentate în copie, certificată “Conform cu originalul”, asumată de posesor prin semnătură.**

#### **Perioada de înscriere**

**8 - 23 mai 2023, inclusiv**